钦定古今图书集成/历象汇编/庶征典/第054卷 > 元
## 钦定古今图书集成/历象汇编/庶征典/第054卷 > 元

### 宪宗六年星变

按《元史宪宗本纪》：“六年六月，太白昼见。”

### 世祖中统元年星变

按《元史世祖本纪》：“中统元年五月乙未，荧惑入南斗，
留五十馀日。”

中统二年，星变。

按《元史世祖本纪》，“二年二月丁酉，太阴掩昴。六月戊
戌，太阴犯角。八月丙午，太白犯岁星。十一月庚午，太
阴犯昴。十二月辛卯，荧惑犯房。壬辰，荧惑犯钩钤。”
中统三年，星变。

按《元史世祖本纪》：“三年十一月乙酉，太白犯钩钤。”

### 至元元年星变

按《元史世祖本纪》，“至元元年二月丁卯，太阴犯南斗。
四月辛亥，太阴犯轩辕御女星。五月丙戌，太阴犯房。
己亥，太阴犯昴。秋七月甲戌，彗星出舆鬼，昏见西北，
贯上台，扫紫微文昌及北斗，旦见东北，凡四十馀日。
八月丁巳，改元。诏曰：‘比者星芒示儆，雨泽愆期，皆阙
政之所繇，顾斯民之何罪。宣布维新之令，溥施在宥’”
之仁。可大赦天下。改中统五年为至元元年。十二月
甲子，太阴犯房。　按《许衡传》：“至元二年，召至京师，命
议事中书省。衡上疏曰：三代而下，称盛治者，无如汉
之文景。然考之当时，天象数变，山崩地震，未易遽数，
是将小则有水旱之灾，大则有乱亡之应，非徒然而
巳也。而文景克承天心，一以养民为务。”今年劝农桑，
明年减田租，恳爱如此，宜其民心得而和气应也。臣
窃见前年秋，孛出西方，彗出东方；去年冬，彗见东方，
复见西方，议者谓当除旧布新，以应天变。臣以为曷
若直法文、景之恭俭爱民为理，明义正而可信也。天
之树君，本为下民，故《孟子》谓“民为重，君为轻。”《书》亦曰：
“天视自我民视，天听自我民听。”以是论之，则天之道
恒在于下，恒在于不足也。为君人者，不求之下而求
之高，不求之不足而求之有馀，斯其所以召天变也。
其变已生，其象已著，乖戾之机已萌，犹且因仍故习，
抑其下而损不足，谓之顺天，不亦难乎？

至元二年，星变。

按《元史世祖本纪》：“二年六月丙子，太阴犯心宿大星。”
至元四年，星变。

按《元史世祖本纪》：“四年八月庚申，填星犯天樽距星。
壬午，太白犯轩辕大星。十月甲子，岁星犯轩辕大星。
十一月乙巳，填星犯天樽距星。”

至元五年，星变。

按《元史世祖本纪》，“五年正月甲午，太阴犯井。二月戊
子，太阴犯天关。己丑，太阴犯井。”

至元六年，星变。

按《元史世祖本纪》：“六年十月庚子，太阴犯辰星。”
至元七年，星变。

按《元史世祖本纪》：“七年正月己酉，太阴犯毕。九月丁
巳，太阴犯井。十月庚午，太白犯右执法。十一月壬寅，
荧惑犯太微西垣上将。”

至元八年，星变。

按《元史世祖本纪》：“八年正月丙寅，太阴犯毕。三月丁
亥，荧惑犯太微西垣上将。九月丙子，太阴犯毕。”
至元九年，星变。

按《元史世祖本纪》：“九年五月乙酉，太白犯毕距星。九
月戊寅，太阴犯御女。十月戊戌，荧惑犯填星。十一月
丁卯，太阴犯毕。”

至元十年，星变。

按《元史世祖本纪》：“十年三月癸酉，客星青白如粉絮，
起毕度五车北，复自文昌贯斗杓，历梗河，至左摄提，
凡二十一日。”

至元十一年，星变。

按《元史世祖本纪》：“十一年二月甲寅，太阴犯井宿。十
月壬戌，岁星犯垒壁阵。”

至元十二年，星变。

按《元史世祖本纪》，“十二年七月癸酉，太白犯井。辛卯，
太阴犯毕。九月己巳，太白犯少民。己卯，太白犯太微
西垣上将。十月癸丑，太阴犯毕。十一月丙戌，太阴犯
轩辕大星。十二月戊戌，填星犯亢。戊申，太阴犯毕。”
至元十三年星变按《元史世祖本纪》，“十三年九月辛亥，太白犯南斗。甲
寅，太白入南斗。十一月丁卯，太阴犯”填星。十二月辛
卯朔，荧惑掩钩钤。〈按天文志十一月丁卯作十二月乙卯又十二月辛卯朔作辛酉〉
至元十四年，星变。

按《元史世祖本纪》：“十四年二月癸亥，彗出东北，长四
尺馀。”

至元十五年，星变。

按《元史世祖本纪》：“十五年二月丁丑，荧惑犯天街。三
月丁亥，太阴犯太白。戊子，太阴犯荧惑。十一月辛亥，
太白、荧惑、填星聚于房。”

至元十六年，星变。

按《元史世祖本纪》：“十六年四月癸卯，填星犯键闭。七
月丙寅，填星犯键闭。八月庚辰，太阴犯房宿距星。庚
子，岁星犯轩辕大星。十月丙申，太阴犯太微西垣上
将。闰十一月癸丑，太阴犯荧惑。”

至元十七年，星变。

按《元史世祖本纪》：“十七年四月庚子，岁星犯轩辕大
星。七月戊申，太阴掩房宿距星。己酉，太阴犯南斗。八
月丙子，太阴犯心宿东星。九月甲子，太阴犯右执法，
井犯岁星。”

至元十八年，星变。

按《元史世祖本纪》：“十八年夏五月壬子，岁星犯右执
法。七月癸卯，太阴犯房宿距星。八月丙寅，荧惑犯诸
侯西第三星。闰八月癸巳朔，荧惑犯司怪南第二星。
庚戌，太阴犯昴。九月甲申，太阴犯轩辕大星。十一月
甲戌，太阴犯五车次南星。丁丑，太阴犯鬼。丁亥，太阴
掩心东星。十二月丙午，太阴犯轩辕大星。”

至元二十年，星变。

按《元史世祖本纪》：“二十年正月己巳，太阴犯轩辕御
女。庚辰，太阴入南斗，犯距星。二月庚寅，太阴掩昴。庚
子，太白犯昴。壬寅，太白犯昴。乙巳，太阴犯心。三月巳
未，岁星犯键闭。庚申，太阴犯井。壬戌，太阴犯鬼。乙巳，
岁星犯房。癸酉，岁星掩房。四月己亥，太阴犯房。壬寅，
太阴犯南斗。五月丙寅，太阴掩心东星。七月丙辰，太”
白犯井。癸亥，太阴犯南斗。乙丑，太白犯井。庚午，荧惑
犯司怪。八月丙午，太白犯轩辕。丁未，岁星犯钩钤。九
月壬子，太白犯轩辕少女。戊午，太阴犯斗。己巳，太白
犯右执法。壬申，太阴掩井。癸酉，荧惑犯鬼。甲戌，太阴
犯鬼，荧惑犯积尸气，太白犯左执法。十月丙申，太阴
犯昴。十一月戊寅，太白、岁星相犯。十二月甲辰，太阴
掩荧惑。

至元二十一年，星变。

按《元史世祖本纪》：“二十一年九月，太白犯南斗。十一
月庚子，太阴犯心。”　按《天文志》：“二十一年闰五月戊
寅，填星犯斗。七月甲申，太白犯荧惑。九月乙未，太阴
犯井。十月己酉，犯轸；十一月丙戌，犯昴；己丑，掩鬼。”
至元二十二年，星变。

按《元史世祖本纪》：“二十二年二月壬戌，太阴犯心。”
按《天文志》：“二十二年二月辛亥，太阴犯东井。癸丑，太
阴犯鬼。壬戌，太阴犯心。八月癸丑，太阴入东井。十二
月己亥，岁星犯填星。”

至元二十三年，星变。

按《元史世祖本纪》：“二十三年正月壬午，太阴犯轩辕
太民。乙酉，太阴犯氐。二月丙午，太阴犯井。三月己巳，
太阴犯娄。癸巳，岁星犯垒壁阵。五月己巳，荧惑犯太
微右执法西垣上将。庚戌，岁星犯垒壁阵。乙酉，荧惑
犯太微右执法。六月丙申朔，太白犯御女。八月乙卯，
太白犯轩辕右角星。九月甲申，太阴犯天关。十月甲”
午朔，太白犯右执法。十一月己卯，太阴犯东井。辛巳，
岁星犯垒壁阵。十二月戊戌，太白犯东咸。丁未，太阴
犯东井。丁巳，太阴犯氐。

至元二十四年，星变。

按《元史世祖本纪》：“二十四年正月甲戌，太阴犯东井。
乙酉，太阴犯房。二月庚子，太阴犯天关。辛丑，太阴犯
东井。闰二月癸亥，太阴犯辰星。甲申，太阴犯牵牛。三
月丙申，太阴犯东井。四月癸酉，太阴犯氐。甲戌，太阴
犯房。七月戊戌，太阴犯南斗。辛丑，太阴犯牵牛。壬寅，
荧惑犯舆鬼积尸气。壬子，太阴犯司怪。八月癸亥，太”
白犯亢。丙子，填星南犯垒壁阵。己卯，太阴犯天关。辛
巳，太阴犯东井。甲申，太白犯房。九月丁酉，荧惑犯长
垣。庚子，太白犯天江。乙巳，太阴犯毕。辛亥，荧惑犯太
微西垣上将。壬子，太白犯南斗。十月壬戌，太阴犯牵
牛大星。乙酉，荧惑犯左执法。十一月壬辰，太白犯垒
壁阵。月晕金、土二星。丙申，荧惑犯太微东垣上相。庚
子太白昼见。丙辰荧惑犯进贤。十二月丙寅。太阴犯
毕。太白昼见。　按《天文志》。二十四年七月甲辰。荧惑
犯舆鬼。

至元二十五年，星变。

按《元史世祖本纪》：“二十五年正月乙巳，太阴犯角。戊
申，太阴犯房。三月丁亥，荧惑犯太微东垣上相。戊子，
太阴犯毕。己亥，太阴掩角。四月戊午，太阴犯井。五月戊申，太白犯毕。六月甲戌，太白犯井。丁丑，太阴犯岁
星。七月己亥，荧惑犯氐。庚子，太白犯鬼。乙巳，太阴掩
毕。八月丙辰，荧惑犯房。己未，太白犯轩辕大星。九月”
癸未朔，荧惑犯天江。庚子，太阴犯毕。癸卯，荧惑犯南
斗。十二月辛酉，太阴犯毕。甲子，太阴犯井。甲戌，太阴
犯亢。荧惑犯垒壁阵。

至元二十六年，星变。

按《元史世祖本纪》：“二十六年正月辛丑，太阴犯氐。三
月甲午，太阴犯亢。五月壬辰，太白犯鬼。七月戊子，太
白经天，四十五日。辛卯，太阴犯牛。乙未，太阴犯岁星。
八月辛未，岁星昼见。九月戊寅，岁星犯井。乙未，太阴
犯毕。丙申，荧惑犯太微西垣上将。十月癸丑，太阴犯
牛宿距星。甲寅，荧惑犯右执法。闰十月丁亥，辰星犯”
房。己丑。太阴犯毕。荧惑犯进贤。十一月戊辰。太阴犯
亢。十二月辛巳，太白犯南斗。　按《天文志》。二十六年
闰十月己丑。太阴犯井。十一月丁巳。荧惑犯亢。
至元二十七年星变。

按《元史世祖本纪》：“二十七年正月庚戌，太白犯牛。癸
丑，太阴犯井。丁卯，荧惑犯房。二月戊寅，太阴犯毕。庚
寅，太阴犯亢。三月壬子，荧惑犯钩钤。四月丙子，太阴
犯井。壬辰，荧惑守氐十馀日。五月乙丑，太阴犯填星。
六月己丑，荧惑犯房。七月辛酉，荧惑犯天江。九月癸
卯，岁星犯鬼。十月辛巳，太白犯斗。十一月戊戌，太阴”
掩填星。辛酉，太阴掩左执法。十二月辛卯，太阴犯亢。

按：《天文志》：“二十七年正月壬申，荧惑犯键闭。”

至元二十八年，星变。

按《元史世祖本纪》：“二十八年正月壬寅，太白、荧惑、填
星聚奎。二月癸未，太阴犯左执法。甲申，太白犯昴。三
月丁未，太阴犯御女。己酉，太阴犯右执法。庚戌，太阴
犯太微东垣上相。乙卯，太白犯五车。四月乙未，岁星
犯舆鬼积尸气。五月壬寅，太阴犯少民。甲寅，太阴犯
牛。六月辛卯，太阴犯毕。七月己亥，太白犯井。八月丙”
寅，太白犯舆鬼。丙子，太阴犯牵牛。癸未，岁星犯轩辕
大星。戊子，太白犯轩辕大星，并犯岁星。癸巳，太阴掩
荧惑。九月庚戌，太白犯右执法。丙辰，荧惑犯左执法。
戊午，太白犯荧惑。辛酉，岁星犯少民。十月丙戌，太阴
犯轩辕大星并御女。己丑，太阴犯太微东垣上相。十
一月甲辰，太白〈志作太阴〉犯房。丙午，荧惑犯亢。丁未，太阴
犯毕。甲寅，太阴犯岁星。庚申，荧惑犯氐。“十二月庚辰，
太阴犯御女。癸未，太阴犯东垣上相。己丑，荧惑犯房。
庚寅，荧惑犯钩钤。”　按《天文志》：“二十八年九月庚戌，
太白犯右执法。十一月甲寅，太阴犯岁星。”

至元二十九年，星变。

按《元史世祖本纪》：“二十九年正月戊申，太阴犯岁星
及轩辕左角。二月己巳，太阴犯毕。己丑，岁星犯轩辕
大星。四月丙子，太阴犯氐。六月己丑，太白犯岁星。闰
六月戊申，荧惑犯狗国。七月辛未，太阴犯牛。八月丁
酉，辰星犯右执法。己亥，太白犯房。乙巳，岁星犯右执
法。九月辛巳，大白犯南斗。十月乙巳，太阴犯井。丁未，
太阴犯鬼。乙卯，太阴犯氐。十一月壬戌，太阴犯垒壁
阵。己卯，太阴犯太微东垣上将。十二月庚子，太阴犯
井。甲辰，太阴犯太微西垣上将。”　按《天文志》，二十九
年九月壬戌，荧惑犯垒壁阵。

至元三十年，星变。

按《元史世祖本纪》：“三十年正月丙寅，太阴犯毕。丁丑，
太阴犯氐。庚辰，岁星犯左执法。二月壬辰，太阴犯毕。
乙巳，荧惑犯天街。庚戌，太阴犯牛。癸丑，太白犯垒壁
阵。三月辛未，太阴犯氐。四月癸丑，太白犯填星。六月
己丑，岁星犯左执法。丙申，太阴犯斗。七月甲子，太阴
犯建星。辛巳，太阴犯鬼。八月甲午，辰星犯太微西垣”
上将。甲辰，太阴犯毕。戊申，太阴犯鬼。九月丁卯，太阴
犯毕。十月庚寅，彗星入紫微垣，抵斗魁，光芒尺许，凡
一月乃灭。丙申，荧惑犯亢。己亥，太阴犯天关。辛丑，太
阴犯井。十一月乙丑，太阴犯毕。丁卯，太阴犯井。庚午，
太阴犯鬼。丙子，荧惑犯钩钤。戊寅，岁星犯亢。十二月
乙未，太阴犯井。　按《不忽木传》，“三十年”，有星孛于帝
座，帝忧之，夜召入禁中，问所以销天变之道。奏曰：“风
雨自天而至，人则栋宇以待之；江河为地之限，人则
舟楫以通之。天地有所不能者，人则为之。此人所以
与天地参也。且父母怒人子，不敢疾怨，惟起敬起孝，
故《易》震之象曰：‘君子以恐惧修省’。《诗》曰：‘敬天之怒’。又
曰：‘遇灾而惧’。三代圣王，克谨天戒，鲜不有终。汉文之
世，同日山崩者二十有九，日食地震，频岁有之。善用
此道，天亦悔祸，海内又安。此前代之龟鉴也。臣愿陛
下法之。”因诵文帝《日食求言诏》，帝悚然曰：“此言深可
朕意，可复诵之。”遂详论款陈，夜至四鼓，明日进膳，帝
以盘珍赐之。

至元三十一年，成宗即位，星变。

按《元史成宗本纪》：“三十一年四月戊申，太白昼见，又
犯鬼。五月庚戌朔，太白犯舆鬼。六月丙午，太阴犯井。
八月庚辰，太白昼见。戊戌，太阴犯毕，太白犯轩辕。九月丁巳，太白经天。丙寅，太阴掩填星。辛未，太阴犯轩
辕。乙亥，太白犯右执法，太阴犯平道。十月壬午，太白
犯左执法。癸巳，太阴掩填星。乙未，太阴犯井。十一月”
己酉，太阴犯亢。庚申，太阴犯毕。癸酉，太白犯房。十二
月癸未，岁星犯房。丁亥，岁星犯钩钤。壬辰，太阴犯鬼。
庚子，太阴犯房，又犯岁星。

### 成宗元贞元年星变

按《元史成宗本纪》：“元贞元年正月乙卯，太阴犯填星，
又犯毕。癸酉，岁星犯东咸。二月癸未，荧惑犯太阴。壬
辰，太阴犯平道。癸卯，太阴犯岁星。三月庚戌，太阴犯
填星。壬戌，太阴犯房。四月庚寅，太阴犯东咸。闰四月
癸丑，岁星犯房。甲寅，太阴犯平道。乙卯，太阴犯亢。丁
巳，太阴掩房。五月丁亥，太阴犯南斗。七月丁丑，太阴”
犯亢。甲申，岁星犯房。八月乙酉，太阴犯牛。壬子，太阴
犯垒壁阵。九月甲午，太阴犯轩辕。戊戌，太阴犯平道。
十月辛酉，辰星犯房。壬戌，辰星犯键闭。戊辰，太白昼
见，太阴犯房。十一月甲戌，太白经天及犯垒壁阵。乙
酉，太阴犯井。丁亥，太阴犯鬼。十二月丙辰，太阴犯轩
辕。甲子，太阴犯天江。

元贞二年，星变。

按《元史成宗本纪》：“二年正月壬午，太阴犯舆鬼。丙戌，
太白昼见。丁亥，太阴犯平道。庚寅，太阴犯钩钤。二月
丁未，太阴犯井。三月乙酉，太阴犯钩钤。五月丁丑，太
阴犯平道。六月乙巳，太白犯天关。丁巳，太白犯填星。
癸亥，太阴犯井。七月壬午，填星犯井，太白犯舆鬼。八
月庚子，太阴犯亢，太白犯轩辕。癸卯，太阴犯天江。乙”
卯，太阴犯天街。太白犯上将。九月戊辰，太白犯左执
法。壬申，太阴掩南斗。丁丑，太阴犯垒壁阵。己丑，太阴
犯轩辕。十一月丁丑，太阴犯月星，又犯天街。庚辰，太
阴犯井。丁亥，太阴犯上相。戊子，太阴犯平道。壬辰，太
阴犯天江。十二月丁未，太阴犯井。乙卯，太阴犯进贤。

### 大德元年星变

按《元史成宗本纪》，“大德元年三月戊辰，荧惑犯井。癸
酉，太阴掩轩辕大星。五月癸酉，太白犯鬼，积尸气。乙
亥，太阴犯房。六月乙未，太白昼见。七月庚午，太阴犯
房。八月丁巳，祅星出奎。九月辛酉朔，祅星复犯奎。十
月戊午，太白经天。十一月戊子，太白经天。十二月甲
辰，太白经天，又犯东咸。丙午，太阴犯轩辕。甲寅，太阴”
犯心。闰十二月壬戌。太阴犯垒壁阵。癸酉至丙子。太
白犯建星。　按《阎复传》。元贞三年。〈即大德元年〉因星变，上
疏言定律令，颁封赠，增俸给，通调内外官。且曰：“古者
刑不上大夫，今郡守以征租受杖，非所以厉廉隅。江
南公田租重，宜减以贷贫民。”后多采用。

大德二年，星变。

按《元史成宗本纪》：“二年二月辛酉，岁星、荧惑、太白聚
危，荧惑犯岁星。辛未，太阴犯左执法。丙子，太阴犯心。
五月戊戌，太阴犯心。六月，抚州之崇仁星陨为石。壬
戌，太阴犯角。七月癸巳，太阴犯心。八月壬戌，太阴犯
箕。九月辛丑，太阴犯五车南星。癸卯，太阴犯五诸侯。
己酉，太阴犯左执法。十月壬戌，太白犯牵牛。戊寅，太
阴犯角宿距星。十一月己亥，太阴犯舆鬼。辛丑，辰星
犯牵牛。壬寅，太阴犯右执法。十二月戊午，太白经天。
己未，填星犯舆鬼。乙丑，太白犯岁星，太阴犯荧惑。庚
午，填星入舆鬼，太阴犯上将。申戌，彗出子孙星下。己
卯，太阴犯南斗。”　按《五行志》，“二年六月，抚州崇仁县
辛陂村，有星陨于地，为绿色员石。邑人”张椿以状闻，
大德三年，星变。

按《元史成宗本纪》：“‘三年正月丙戌，太阴犯太白。己丑，
中书省臣言，天变屡见，大臣宜依故事，引咎避位’。帝
曰：‘此汉人所说耳，岂可一一听从耶？卿但择可者任
之’。”丁酉，太阴犯西垣上将。戊戌，太阴犯右执法。乙巳，
太白经天。二月乙巳，荧惑犯五诸侯。三月戊戌，荧惑
犯舆鬼。四月己未，太阴犯上将。丙寅，填星犯舆鬼，太
阴犯心。五月丙申，太阴犯南斗。己亥，太白犯毕。六月
庚申，太阴掩房。丁卯，荧惑犯右执法。壬申，岁星昼见。
七月己卯朔，太白犯井。丁未，太阴犯舆鬼。八月丁巳，
太阴犯箕。戊辰，太白犯轩辕大星。己巳，太阴犯五车
星。九月壬辰，“流星色赤，尾长丈馀，其光烛地。起自河
鼓，没于牵牛之西，有声如雷。”乙未，太阴犯昴宿距星。
丁酉，太白犯左执法。十月丙子，太阴犯房。十一月乙
酉，太白犯房。

大德四年，星变。

按《元史成宗本纪》：“四年二月戊午，太阴犯轩辕。五月
甲午，太阴犯垒壁阵。辛丑，太白犯舆鬼，太阴犯昴。六
月丁巳，太白犯填星。七月辛卯，荧惑犯井。八月癸丑，
太阴犯井。甲子，辰星犯灵台上星。闰八月庚辰，荧惑
犯舆鬼。九月戊午，太白犯斗。壬戌，太阴犯舆鬼。甲子，
太白犯斗。十二月庚寅，荧惑犯轩辕。癸巳，太阴犯房”
宿距星。

大德五年，星变。

按《元史成宗本纪》：“五年正月己酉，太阴犯五车。壬子太阴犯舆鬼积尸气。辛酉，太阴犯心。二月己卯，太阴
犯舆鬼。三月戊申，太阴犯御女。丁卯，荧惑犯填星。己
巳，荧惑、填星相合。四月壬申，太阴犯东井。五月癸丑，
太阴犯南斗。乙卯，荧惑犯右执法。丁卯，太白犯井。六
月甲申，岁星犯司怪。癸巳，太白犯舆鬼，岁星犯井。甲”
午，太白犯舆鬼。七月丙午，岁星犯井。辛亥，太阴犯垒
壁阵。庚申，辰星犯太白。八月壬辰，太阴犯轩辕御女。
乙未，填星犯太微上将。九月乙酉，自八月庚辰，彗出
井，历紫微垣至天市垣，凡四十六日而灭。十月癸未，
太阴犯东井。辛卯夜，有流星大如杯，光烛地，分为二
星，没于危宿。十一月己亥，岁星犯东“井。戊申，太阴犯
昴。十二月甲戌，岁星犯司怪。辛卯，太阴犯南斗。”　按
《天文志》，“五年九月乙丑，自八月庚辰，彗出井二十四
度四十分，如南河大星，色白，长五尺，直西北，后经文
昌斗魁，南扫太阳，又扫北斗、天机、紫微垣、三公、贯索
星长丈馀，至天市垣巴蜀之东，梁楚之南，宋星上，长
盈尺，凡四十六日而灭。”辛卯夜，有流星大如杯，色赤，
尾长丈馀，光烛地，自北起近东，徐徐而行，分为二星，
前大后小，相离尺馀，没于危宿。

大德六年，星变。

按《元史成宗本纪》：“六年正月壬戌，填星犯太微垣上
将。二月庚午，太阴犯昴。三月壬寅，太阴犯舆鬼。癸卯，
岁星犯井。甲寅，太阴犯钩钤。四月乙丑朔，太白犯东
井。戊寅，太阴犯心。庚寅，太白犯舆鬼。六月癸亥朔，填
星犯太微西垣上将。乙亥，太阴犯斗。七月癸巳朔，荧
惑、填星、辰星聚井。庚子，太阴犯心。戊午，太阴犯荧惑。”
八月乙丑，荧惑犯岁星。己巳，荧惑犯舆鬼。辛巳，太阴
犯昴。壬午，太白犯轩辕。九月丙午，荧惑犯轩辕。癸丑，
太阴犯舆鬼。丁巳，太白犯右执法。十月壬午，荧惑犯
太微西垣上将。十一月辛卯，填星犯左执法。乙未，辰
星犯房。癸卯，太阴犯昴。己酉，太阴犯轩辕。十二月庚
申朔，荧惑犯填星。乙丑，岁星犯舆鬼。乙亥，太阴犯舆
鬼。庚辰，荧惑犯太微东垣上相。癸未，太阴犯房。
《大德》七年，星变。

按《元史成宗本纪》：“七年正月戊戌，太阴犯昴。甲辰，太
阴犯轩辕。二月戊寅，太阴犯心。四月癸亥，太阴犯东
井。丙寅，太阴犯轩辕。乙亥，岁星犯舆鬼，太阴犯南斗。
甲申，荧惑犯太微垣右执法。丁亥，岁星犯舆鬼。五月
壬辰，辰星犯东井。闰五月戊辰，太阴犯心。七月戊寅，
岁星犯轩辕。己卯，太阴犯井。乙酉，荧惑犯房。八月癸”
巳，太白犯氐。甲午，荧惑犯东咸，太阴犯牵牛。乙巳，岁
星犯轩辕。辛亥，荧惑犯天江。九月丙寅，太白昼见。辛
未，荧惑犯南斗。甲戌，太阴犯东井。乙亥，太白犯南斗。
壬午，辰星犯氐。十月丁亥，太白经天。辛丑，太阴犯东
井。十一月己未，太白经天。丙寅，填星犯进贤。戊辰，太
阴犯井。己卯，太阴犯东咸。十二月丙戌，太白经天。荧
惑犯垒壁阵。丙申，太阴犯东井。辛丑，太阴犯明堂。丁
未，太阴犯天江。

大德八年，星变。

按《元史成宗本纪》，“八年三月乙丑，自去岁十二月庚
戌，彗星见，约盈尺，在室十一度，入紫微垣，至是灭，凡
七十四日。”

大德九年，星变。

按《元史成宗本纪》：“九年正月丁巳，太阴犯天关。甲子，
太阴犯明堂。己巳，太阴犯东咸。三月甲寅，荧惑犯氐。
戊午，岁星犯左执法。四月庚辰，太阴犯井。壬辰，太白
犯井。五月癸亥，岁星掩左执法。七月丙午，荧惑犯氐。
甲寅，太白经天。丁卯，荧惑犯房。八月辛巳，太阴犯东
咸。乙未，荧惑犯天江。九月丁巳，荧惑犯斗。十月丙戌”，
太白经天。十一月庚戌，岁星、太白、填星聚于亢。癸丑，
岁星犯亢。丙寅，岁星昼见。壬申，太白经天。十二月丙
子，太阴犯西咸。庚寅，荧惑犯垒壁阵。己亥，辰星犯建
星。

大德十年，星变。

按《元史成宗本纪》：“十年正月丁巳，太白犯建星。闰正
月癸酉，太白犯牵牛。己丑，太白犯垒壁阵。二月戊午，
太阴犯氐。三月戊寅，岁星犯亢。四月辛酉，填星犯亢。
六月癸丑，太阴犯罗堰上星。己未，岁星犯亢。七月庚
辰，太阴犯牵牛。八月壬寅，岁星犯氐，荧惑犯太微西
垣上将。九月己巳，荧惑犯太微垣右执法。壬午，荧惑”
犯太微垣左执法。十月甲辰，太白犯斗。辛亥，太阴犯
毕。甲寅，太阴犯井。十一月辛未，岁星犯房。壬申，太阴
犯虚。甲戌，荧惑犯亢。戊子，荧惑犯氐。辛卯，太阴犯荧
惑。十二月壬寅，太白昼见。乙巳，岁星犯东咸。戊午，太
阴犯氐。

大德十一年，星变。

按《元史成宗本纪》：“十一年六月丙午，太阴犯南斗杓
星。己巳，太阴犯亢。七月壬午，荧惑犯南斗。九月癸酉，
太白犯右执法。己卯，太白犯左执法。十月乙巳，太白
犯亢。甲寅，太阴犯明堂。十一月丁卯，太白犯房。丙子，
太阴犯东井。乙酉，太阴犯亢。辛卯，辰星犯岁星。”　按《天文志》：“十一年十月己酉，荧惑犯垒壁阵。己未，太阴
犯”太白。十二月丁巳，填星犯键闭。

### 武宗至大元年星变

按《元史武宗本纪》，“至大元年正月乙丑，太阴犯井。”“秋
七月庚申，流星起自勾陈，南行，圆若车轮，微有锐，经
贯索灭。壬申，太白犯左执法。八月癸未，大阴犯荧惑。
十月辛丑，太白犯南斗。”“十一月庚申，太白昼见。”　按
《天文志》，“至大元年正月辛未，太阴犯井。甲申，太阴犯
填星。二月丁未，太阴犯亢。甲寅，太阴犯牛距星。三月
乙”丑，太阴犯井。五月癸丑，太白犯舆鬼。七月庚申，流
星起自勾陈，南至于大角旁，尾迹约三尺，化为白气，
聚于七公，南行，圆若车轮，微有锐，经《贯索》灭。壬申，太
白犯左执法。八月壬子，太阴犯轩辕太民。九月壬申，
填星犯房。丙子，太阴犯井。癸未，太阴犯荧惑。十月辛
丑，太白犯南斗。十一月庚申，太白昼见。癸亥，荧惑犯
亢。己巳，太阴掩毕。甲戌，荧惑犯氐。乙亥，辰星犯填星。
闰十一月壬寅，荧惑犯房。丁未，太阴犯亢。十二月甲
子，太阴犯毕。丙子，太阴犯氐。戊寅，太白掩建星。　按
《五行志》，“元年七月，流星起勾陈，化为白气，员如车轮，
至贯索始灭。”

至大二年，星变。

按《元史武宗本纪》：“二年二月己巳，太阴犯亢。辛未，太
阴犯氐。三月戊戌，太阴犯氐。己亥，荧惑犯岁星。十月
壬申，太阴犯左执法。十一月己亥，太阴犯右执法。庚
子，太阴犯上相。十二月庚申，太阴犯参。”　按《天文志》：
“二年二月己巳，太阴犯亢。辛未，太阴犯氐。庚辰，太阴
犯太白。三月戊戌，太阴犯氐。己亥，荧惑犯岁星。丙午，
荧”惑犯垒壁阵。五月辛卯，太阴犯亢。六月乙卯，太白
犯井。癸酉，辰星犯舆鬼。乙亥，太阴掩毕。八月乙亥，太
阴犯轩辕。丁丑，太阴犯右执法。九月丙午，太阴犯进
贤。十月壬申，太阴犯左执法。十一月己亥，太阴犯右
执法。庚子，太阴犯上相。辛丑，荧惑犯外屏。十二月庚
申，太阴犯参。癸亥，辰星犯岁星。辛未，太白犯垒壁阵，
至大三年星变。

按《元史武宗本纪》：“三年正月甲午，太阴犯右执法。二
月辛亥，荧惑犯月星。壬戌，太阴犯左执法。乙亥，太白
犯月星。”〈志作甲戌〉三月庚寅，太阴犯氐。丙申，太阴犯南斗。
丁未，太白犯井。甲寅，太白犯轩辕御女。戊辰，太白昼
见。六月乙卯，太阴犯氐。七月戊寅，太阴犯右执法。己
卯，太阴犯上相。九月辛巳，太阴犯建星。辛卯，太阴犯
大廪。十月甲辰朔，太白经天。丙午，太白犯左执法。癸
丑，荧惑犯亢。十一月甲戌朔，太白犯亢。丁亥，太阴犯
毕。　按《天文志》，“三年正月壬辰，太阴犯轩辕。丙申，太
阴犯平道。二月庚申，荧惑犯天街，太阴犯轩辕少民。
三月甲申，太阴犯井。甲寅，太阴犯轩辕御女。五月乙
酉，太阴犯平道。癸巳，荧惑犯舆鬼。八月甲子，太白犯
轩辕太民。乙丑，太阴掩毕大星。十二月甲辰朔，太阴
犯罗堰。庚申，太阴犯轩辕大星。辛酉，太白犯填星。丙”
寅，太白犯氐。

至大四年，星变。

按《元史武宗本纪》：“四年二月甲子，太阴犯填星。三月
丙戌，太阴犯太微上相。四月甲寅，太阴犯亢。荧惑犯
垒壁阵。癸未，太阴犯氐。六月丁未，太阴犯太微东垣
上相。庚戌，太阴犯氐。七月癸巳，太阴掩毕。丁酉，太阴
犯鬼距星。闰七月丙寅，太阴犯轩辕。九月乙卯，太阴
犯毕。十月丙申，太白犯垒壁阵。十一月甲寅，太阴犯”
舆鬼。十二月庚辰，太白经天。癸未，太白经天。甲申，太
阴犯太微西垣上将。壬辰，太白经天。

### 仁宗皇庆元年星变

按《元史仁宗本纪》，“皇庆元年正月癸丑，太阴犯太微
东垣上相。二月壬午，太阴犯亢。三月丁酉朔，荧惑犯
东井。壬寅，太阴犯东井。四月丙子，太白昼见。壬午，荧
惑犯舆鬼。癸未，荧惑犯积尸气。庚寅，太白经天。六月
己巳，太阴犯天关。七月戊午，太阴犯东井。八月戊辰，
太白犯轩辕。辛未，太阴犯填星。壬午，辰星犯右执法。”
乙酉，太白犯右执法。九月丁巳，太阴犯亢。〈志作太白〉十月
丁亥，太阴犯平道。戊子，太阴犯亢。十一月己亥，太阴
犯垒壁阵。十二月甲申，荧惑、填星、辰星聚斗。〈志作井〉戊
子，太阴犯荧惑。　按《天文志》：皇庆元年八月丁亥，辰
星犯左执法。

皇庆二年，星变。

按《元史仁宗本纪》：二年正月戊申，太阴犯三公。三月
庚子，荧惑犯垒壁阵。丁未，彗出东井。壬子，秃忽鲁言：
“臣等职专燮理，去秋至春亢旱，民间乏食，而又陨霜
雨沙，天文示变，皆由不能宣上恩泽，致兹灾异。乞斥
臣等，以当天心。”帝曰：“事岂关汝辈耶？其勿复言。”御史
中丞郝天挺上疏论时政，帝嘉纳之。七月己丑朔，岁
星犯东井。辛卯，太白昼见。乙未，太白昼见。丙辰，太白
昼见。丁巳，太白经天。八月戊午朔，太白昼见。壬戌，岁
星犯东井。壬午，太阴犯舆鬼。

====延祐元年星变====按《元史仁宗本纪》：“延祐元年二月癸酉，荧惑犯东井。
三月壬辰，太阴掩荧惑。闰三月辛酉，太阴犯舆鬼。丙
寅，太阴犯太微东垣。五月戊午，辰星犯舆鬼。六月乙
未，荧惑犯右执法。十月庚戌，辰星犯东咸。十二月甲
午，太阴犯舆鬼。癸卯，太阴犯房。甲辰，太阴犯天江。”
延祐二年，星变。

按《元史仁宗本纪》：“二年正月乙卯，岁星犯舆鬼。己未，
太白昼见。癸亥，太阴犯轩辕。丁卯，太阴犯进贤。二月
戊子，太白昼见。癸巳，太白经天。丙午，太白经天。四月
庚子，太阴犯垒壁阵。五月辛酉，太阴犯天江。庚午，太
白昼见。六月甲申，太白昼见。是夜，太阴犯平道。癸卯，
太白犯东井。丙午，辰星犯舆鬼。九月己酉，太阴犯房。”
辛酉，太白犯左执法。冬十月丙子朔，客星见太微垣。
十一月丙午，客星变为彗，犯紫微垣，历轸至壁十五
宿，明年二月庚寅乃灭。辛未，以星变，赦天下，减免各
路差税有差。甲戌，左丞相合散等言：“彗星之异，由臣
等不才所致，愿避贤路。”帝曰：“此朕之愆，岂卿等所致？
其复乃职，苟政有过差，勿惮于改。凡”可以安百姓者，
当悉言之。庶上下交修，天变可弭也。

延祐三年，星变。

按《元史仁宗本纪》：“三年九月癸丑，太白昼见。丙寅，太
白经天。十月甲申，太白犯斗。”

延祐四年，星变。

按《元史仁宗本纪》：“四年三月乙酉，太阴犯箕。六月乙
巳，太阴犯心。八月丙申，荧惑犯舆鬼。壬子，太阴犯昴。
九月庚午，太阴犯斗。”

延祐六年，星变。

按《元史仁宗本纪》：“六年正月戊寅，太阴犯心。二月己
亥，太阴犯灵台。三月己巳，太阴犯明堂。癸酉，太阴犯
日星。甲戌，太阴犯心。五月辛酉，太阴犯灵台。丁卯，太
阴犯房。丙子，太阴犯垒壁阵。六月己亥，岁星犯东咸。
七月壬戌，太阴犯心。丙子，太白犯太微垣右执法。八
月乙酉，荧惑犯舆鬼。闰八月丙辰，辰星犯太微垣右”
执法。癸亥，荧惑犯轩辕。甲子，太阴犯垒壁阵。乙亥，太
白犯东咸。“十月癸亥，荧惑犯太微垣左执法。乙丑，太
阴犯昴。戊辰，太阴犯东井。庚午，太白昼见。辛未，太阴
犯轩辕。十一月辛卯，荧惑犯进贤。十二月丙寅，太阴
犯轩辕。壬申，太阴犯心。”　按《天文志》：“六年闰八月丁
巳，太阴犯心。十月庚子，太阴犯明堂。”

延祐七年，星变。

按《元史仁宗本纪》：“七年正月乙未，太阴犯明堂上星。
癸卯，太阴犯斗。二月辛丑。”〈志作辛酉〉“太阴犯轩辕御女。”壬
戌，太阴犯灵台。丁卯，太阴犯日星。庚午，太阴犯斗。三
月戊子，太阴犯酒旗上星。荧惑犯进贤。庚寅，太阴犯
明堂。四月甲寅，太白犯填星。壬戌，太阴犯房。五月庚
寅，太阴犯心。癸巳，太阴犯天狗。丙申，太白犯毕。六月
庚申，太阴犯斗。癸亥，太阴犯垒壁阵。丁卯，太白犯井。
辛未，太阴犯昴。七月丁亥，太阴犯斗。戊戌，荧惑犯房。
己亥，太阴犯昴。八月丙辰，太白犯灵台。乙丑，荧惑犯
天江。丁卯，太白犯太微垣右执法。壬申，太阴犯轩辕
御女。九月乙酉，太阴犯垒壁阵。丙戌，荧惑犯斗。癸巳，
太阴犯昴。戊戌，太阴犯鬼。己亥，太白犯亢。十月庚戌，
太阴犯荧惑于斗。癸亥，太阴犯井。十一月癸卯，荧惑
犯垒壁阵。十二月乙卯，太阴掩昴。戊午，太阴犯井。庚
申，太阴犯鬼。

### 英宗至治元年星变

按《元史英宗本纪》，“至治元年正月乙未，太阴掩房。甲
辰，辰星犯外屏，水金火土四星聚奎。二月壬子，金火
土三星聚于奎。辛酉，太白犯荧惑。癸亥，太阴犯心。三
月丁丑，太阴掩昴。四月戊午，太阴犯心。庚申，太阴犯
斗。五月戊寅，太白犯鬼宿积尸气，太阴犯轩辕。庚辰，
太阴犯明堂。六月己未，太阴犯虚梁。辛酉，太白经天。”
七月癸巳，太阴犯昴。八月丁未，太阴犯心。己酉，太阴
犯斗。壬子，荧惑犯轩辕。九月乙亥，荧惑犯灵台。壬午，
荧惑犯太微西垣上将。丁酉，荧惑犯太微垣右执法。
十月甲午，太白经天。戊申，荧惑犯太微垣左执法。十
一月辛未，荧惑犯进贤。丙子，太阴犯虚梁。戊寅，辰星
犯房。丙戌，太阴犯井。己丑，太阴犯酒旗，又犯轩辕。辛
卯，太阴犯明堂。己亥，太白犯西咸。十二月甲辰，荧惑
犯亢。庚戌，太阴犯昴。辛酉，荧惑入氐。

至治二年，星变。

按《元史英宗本纪》：“二年正月丁丑，太阴犯昴。庚辰，太
白犯建星。辛巳，太白犯建星。辛卯，太阴犯心。甲午，荧
惑犯房。丁酉，太白犯牛。二月己亥朔，荧惑犯键闭星。
丙午，荧惑犯罚星。戊申，太阴犯井。庚戌，荧惑犯东咸。
辛亥，太阴犯酒旗及轩辕。壬子，太白犯垒壁阵。癸丑，
太阴犯明堂。己未，太阴犯天江。壬戌，太白犯垒壁阵。”
五月丙子，荧惑退犯东咸。六月壬申，荧惑犯心。七月
己亥，荧惑犯天江。戊午，太阴犯井宿钺星。九月己未，
太阴犯明堂。十月庚辰至辛巳，太阴犯井。己丑，荧惑
犯垒壁阵。十一月甲辰，太白犯垒壁阵。乙巳，荧惑犯垒壁阵。戊申，太阴掩井。己未，太阴犯东咸。庚申，太阴
犯天江。辛酉，荧惑犯岁星。十二月己丑，太白、岁星、荧
惑三星聚于室，太白犯垒壁阵。乙亥，太阴掩井。戊寅，
太白犯岁星。己丑，荧惑犯外屏，太阴犯建星。

至治三年，星变。

按《元史英宗本纪》：“三年正月壬寅，太阴犯钺星，又犯
井。癸卯，太阴犯井。二月癸亥朔，荧惑、太白、填星三星
聚于胃。癸酉，太白犯昴。辛巳，太阴犯东咸。五月戊戌，
太白经天。癸卯，太阴犯房。庚戌，太白犯毕。六月癸未，
填星犯毕。十月己巳，太白犯亢。丙子，太白犯氐。十一
月己丑朔，荧惑犯亢。庚寅，太白犯钩钤。乙未，太白犯”
东咸。壬寅，荧惑犯氐。十二月己巳。辰星犯垒壁阵。辛
未，荧惑犯房。辛巳，荧惑犯东咸。　按《天文志》。“二年九
月辛卯。填星退犯毕。”

### 泰定帝泰定元年星变

按《元史泰定帝本纪》，“泰定元年五月丙午，太白犯鬼。
丁未，太白犯鬼宿积尸气。十月丙寅，太白犯斗。己巳，
太白入斗，太阴犯填星。庚午，太白犯斗。壬午，荧惑犯
垒壁阵。十二月庚午，荧惑犯外屏。乙亥，太白经天。”
泰定二年，星变。

按《元史泰定帝本纪》：“二年正月丙戌，辰星犯天鸡。壬
寅，太白犯建星。二月庚寅，荧惑、辰星。”〈志作岁星〉填星聚于
毕。六月丙戌，填星犯井钺星。丙午，填星犯井。八月癸
巳，岁星犯天樽。十月壬辰，荧惑犯氐。癸巳，填星退犯
井。十一月戊午，填星退犯井宿钺星。十二月乙酉，荧
惑犯天江，辰星犯建星。甲午，太白犯垒壁阵。

泰定三年，星变。

按《元史泰定帝本纪》，“三年正月辛酉，太白犯外屏。三
月丙午，填星犯井宿钺星。戊辰，荧惑犯垒壁阵，填星
犯井。庚午，填星、太白、岁星聚于井。四月戊戌，太白犯
鬼。壬寅，荧惑犯垒壁阵。七月戊辰，太白经天。八月丁
酉，太白犯轩辕御女。以星变，下诏恤民。九月癸亥。”〈志作
壬戌〉太白犯太微垣右执法。十月辛巳，太白犯进贤。十
一月乙卯，太白犯键闭。　按《天文志》：三年七月戊辰，
太白经天，至于十二月。

泰定四年，星变。

按《元史泰定帝本纪》：“四年正月己酉，太白犯牛。三月
丁卯，荧惑犯井。九月壬子，太白犯房。闰九月己巳，太
白经天。”〈按志作至十二月〉壬申，以灾变赦天下。十月乙巳，昼
有流星。戊午，辰星犯东咸。十一月癸酉，太白犯垒壁
阵。乙亥，荧惑犯天江。十二月己未，岁星退犯太微西
垣上将。

### 致和元年星变

按《元史泰定帝本纪》，“致和元年二月壬戌，太白昼见。
五月庚辰，有流星大如缶，其光烛地。七月丙戌，太白
犯轩辕大星。”

### 文宗天历元年星变

按《元史文宗本纪》：“天历元年九月庚辰，太犯亢宿。”
天历二年，星变。

按《元史文宗本纪》：“二年正月甲子，太白犯垒壁阵。二
月己酉，荧惑犯井宿。五月庚申，太白犯鬼宿积尸气。
六月丁未，太白昼见。七月癸亥，太白经天。十一月癸
酉，太阴犯填星。”

### 至顺元年星变

按《元史文宗本纪》：“至顺元年七月庚午，岁星犯氐宿。
八月戊辰，太白犯氐宿。九月己丑，荧惑犯鬼宿。甲午，
荧惑犯鬼宿积尸气。十一月甲申，荧惑退犯鬼宿。丙
戊，太白犯垒壁阵。”

至顺二年，星变。

按《元史文宗本纪》：“二年二月壬子，太白昼见。乙卯，太
白犯昴。三月丙子朔，荧惑犯鬼宿。五月丁丑，荧惑犯
轩辕左角。甲午，太白犯毕宿。庚子，太阴犯太白。辛丑，
太白经天。六月丁未，太白昼见。丁卯，太阴犯毕，太白
犯井。八月乙卯，太白犯轩辕大星。丙辰，以星变。令群
臣议赦。庚申，太白犯轩辕左角。九月丙子，太白犯填”
星。　按《天文志》：“二年三月己卯，荧惑犯鬼宿积尸气。”
十一月壬申朔，太白犯钩钤。

至顺三年，星变。

按《元史文宗本纪》。三年五月癸酉。荧惑犯东井　按
《宁宗本纪》。九月丁丑。填星犯太微垣左执法。十月己
酉。太白犯斗宿。

### 顺帝元统元年星变

按《元史顺帝本纪》，“元统元年七月己亥，太阴犯房宿。
九月甲午，太阴犯镇星。乙未，太阴犯天江。丁巳，太阴
犯填星。己未，太阴犯氐宿。十月甲子，太阴入犯斗宿。
十一月甲午，太阴犯垒壁阵。辛亥，太阴犯太微东垣
上相。壬子，太阴犯填星。癸丑，太阴犯亢宿。癸酉，太阴
犯鬼宿。乙亥，太白犯垒壁阵，太阴犯轩辕。己卯，太阴
犯进贤。癸未，太阴犯东咸。”　按《天文志》，“元统元年正
月癸酉，太白昼见。二月戊戌亦如之。己亥，填星退犯

法。六月丁丑，太阴犯垒壁阵西第二星。七月己亥，太
阴犯房北第二星。九月甲午，太阴犯东”《咸》第一星，填
星犯进贤。乙未，太阴犯天江下星。己未，犯氐距星。十
月，犯斗魁东北星。十一月，犯垒壁阵西第二星。癸丑，
犯亢南第一星。癸酉，犯鬼东北星。

元统二年，星变。

按《元史顺帝本纪》，“元统二年正月戊戌，太阴犯轩辕。
庚戌，太阴犯房宿。二月癸酉，太阴犯太微上相。丁亥，
太白经天。三月辛丑，太阴犯填星。四月丁丑，太白经
天；戊寅，太白昼见。辛巳，太白昼见；壬午，复如之。壬午
夜，太白犯鬼宿积尸气。七月甲午，太白昼见。己亥，太
白经天；甲辰，太白经天；丙午，复如之。己酉，太白昼见。”
夜有流星，大如酒杯，色赤，长五尺馀，光明烛地，起自
天津，没于离宫之南。庚戌，太白经天。壬子，复如之。夜，
荧惑犯鬼宿。癸丑、甲寅，太白复经天。八月丙辰朔，太
白经天，凡四日。癸亥，太白经天；丙寅至戊辰，太白复
经天。辛未，赦天下。自是日至甲戌，太白经天；丁丑、己
卯，复如之，夜犯轩辕。庚辰至壬午，太白复经天。九月
庚寅，太白经天。壬辰，太阴入南斗。癸巳，太白犯灵台。
甲午，太白经天。乙未，太白经天。己亥、壬寅，复如之。乙
巳，太白犯太微垣。壬子，太白犯太微垣。十月癸亥，太
白犯太微上相，复犯进贤。乙亥，太阴犯轩辕，太白犯
填星。十一月乙未，填星犯亢宿。庚戌，荧惑犯太微垣。

按《天文志》：“二年正月壬寅，太阴犯轩辕夫人星” ，庚

“戌，太阴犯房宿北第二星。”二月癸酉，“太阴犯太微东
垣上相。”丁亥，太白经天。三月辛丑，太阴犯进贤，又犯
填星。四月丁丑，太白经天。戊寅，太白昼见。辛巳、壬午，
皆如之。壬午夜，太白犯鬼宿积尸气。七月己亥，太白
经天。甲辰，亦如之。丙午，复如之。己酉，太白昼见。夜，流
星如酒杯大，色赤，尾迹约长五尺馀，光明烛地，起自
“天津之侧，没于离宫之南。”庚戌，太白经天。壬子，荧惑
入犯鬼宿积尸气。癸丑，太白经天。甲寅，亦如之。八月
丙辰朔，太白经天。丁巳、戊午、己未，亦如之。癸亥、丙寅、
戊辰、辛未、壬申、癸酉、甲戌、丁丑、己卯，皆如之。己卯夜，
太白犯轩辕御女星。庚辰，太白经天。壬午，亦如之。九
月庚寅，太白经天。壬辰，太阴入南斗魁。癸巳，太阴犯
狗宿东星，太白犯灵台中星。甲午，太白经天。乙未亦
如之。己亥、壬寅，皆如之。乙巳，太白犯太微垣右执法。
壬子，太白犯太微左执法。十月癸亥，荧惑犯太微西
垣上将，太白犯进贤。乙亥，太阴犯轩辕夫人星，太白
犯填星。十一月乙未，填星犯亢宿距星。庚戌，荧惑犯
太微东垣上相。

### 至元元年星变

按《元史顺帝本纪》，“至元元年二月甲戌，荧惑逆行入
太微。四月壬戌，太阴犯左执法。五月癸卯，太阴犯垒
壁阵。六月壬戌，太阴犯心宿。七月乙未，太阴犯垒壁
阵。八月辛亥朔，荧惑犯氐宿。九月丁亥，太阴犯斗宿。
庚寅，太阴犯垒壁阵。十月甲寅，荧惑犯南斗。甲子，太
阴犯昴宿。丁卯，太阴犯斗宿。戊辰，太白昼见。十一月”
丙戌，太白经天。己丑，辰星犯房。己亥，太阴犯太微垣。
庚子，太阴犯左执法。辛丑，下诏改元。诏曰：“朕祗绍天
明，入纂丕绪，于今三年，夙夜寅畏，罔敢怠荒。兹者年
谷顺成，海宇清谧，朕方增修厥德，日以敬天恤民为
务。属太史上言，星文示儆，将朕德菲薄有所不逮。欤
天心仁爱，俾予以治，有所告戒，欤弭灾有道，善政为
先。更号纪年，实惟旧典。惟世祖皇帝在位长久，天人
协和，诸福咸至，祖述之意，良切朕怀。今特改元统三
年，仍为至元元年。遹遵成宪，诞布宽条，庶格祯祥，永
绥景祚。”十二月壬子，太阴犯垒壁阵。辛酉，太白犯垒
壁阵。乙丑，太阴犯轩辕夫人星。丙寅，太白经天。丁卯，
复如之。夜，太阴犯右“执法。庚午，太白经天。壬申，复如
之。癸酉，岁星昼见。乙亥，太白、岁星皆昼见。戊寅，太白
经天，岁星昼见。闰十二月乙酉，荧惑犯垒壁阵。庚子，
太阴犯心星。壬寅，太阴犯箕宿。癸卯，太阴犯南斗。”
按《天文志》，“至元元年二月甲戌，荧惑逆行入太微垣。
四月壬戌，太阴犯太微垣左执法。五月癸卯，太阴犯
垒壁阵东方第四星。”六月壬戌，太阴犯心宿大星。七
月乙未，太阴犯垒壁阵西方第二星。八月辛亥，荧惑
犯氐宿东南星。九月丁亥，太阴入魁，犯斗宿东南星。
庚寅，太阴犯垒壁阵西方第二星。十月甲寅，荧惑犯
斗宿西第二星。庚申，太阴犯垒壁阵东方第二星。甲
子，太阴犯昴宿西第二星。丁卯，太白犯斗宿魁第三
星。戊辰，太白昼见。十一月甲申，太白经天。丙戌，亦如
之。己丑，辰星犯房宿上星及钩钤星。丙申，太阴犯鬼
宿东北星。己亥，太阴犯太微西垣上将。庚子，太阴犯
太微垣左执法。十二月壬子，太阴犯垒壁阵西方第
二星。辛酉，太白犯垒壁阵东方第六星。甲子，太白经
天。乙丑，太阴犯轩辕夫人星。丙寅，太白经天。丁卯，亦
如之。太阴犯太微垣右执法。庚午，太白经天。壬申，亦
如之。癸酉，岁星昼见。乙亥，太白、岁星皆昼见。戊寅，太白经天，岁星昼见。闰十二月乙酉，荧惑犯垒壁阵西
第八星。庚子，太阴犯心宿大星。壬寅，太阴犯箕宿距
星。癸卯，太阴犯斗宿魁东南星。

至元二年，星变。

按《元史顺帝本纪》：“二年正月壬戌，太阴犯右执法。甲
子，太阴犯角宿。丁卯，太阴犯房宿。二月辛巳，太阴犯
昴宿。甲申，太白经天。三月壬戌，太阴犯心宿。甲子，太
阴犯箕宿。乙丑，太阴犯南斗。四月丙戌，太阴犯角宿。
五月庚戌，太阴犯灵台。丙辰，太白昼见。丁巳，亦如之。
六月戊子，太白犯井宿。七月己酉，太白犯鬼宿。乙卯”，
太白犯荧惑。“八月己卯，太阴犯心宿。辛巳，太阴犯箕
宿。九月庚戌，荧惑犯太微垣。十月丙子，荧惑犯左执
法。丁酉，太阴犯昴宿。己亥，荧惑犯进贤。十一月己酉，
太阴犯垒壁阵。己未，太阴犯垒壁阵。丁卯，太阴犯房
宿。”　按《天文志》，“二年二月己丑，太阴犯太微西垣右
执法。十一月己酉，太阴犯垒壁阵。”

至元三年，星变。

按《元史顺帝本纪》，“三年三月辛亥，太阴犯灵台。四月
甲戌，有星孛于王良，至七月壬寅，没于贯索。辛卯，太
阴犯垒壁阵。庚子，太白昼见。五月壬寅，太白犯鬼宿。
乙巳，太阴犯轩辕。戊申，太白昼见。壬子，太阴犯心宿。
戊午，太白昼见。己未，太阴犯垒壁阵。辛酉，太白昼见。
丁卯，彗星见于东北，大如天船星，色白，约长尺馀，彗”
指西南，至八月庚午始灭。六月庚午，太白经天。辛未、
甲戌，复如之。乙亥，太白犯灵台。己卯，太白经天。夜，太
白犯太微垣。壬午，太白昼见，太阴犯斗宿。丁亥，太白
犯太微垣。己丑，太白昼见。庚寅，复如之，至七月辛酉
方息。七月癸卯，太白经天。乙巳，复如之。丙午，太白复
经天。庚戌，太白昼见。甲寅，太白经天。辛酉，太白昼见。
壬戌，太白经天。癸亥、甲子，复如之。八月庚午，彗星不
见。自五月丁卯始见，至是凡见六十三日，自昴至房，
凡历一十五宿而灭。甲戌，太阴犯心宿。九月己亥，荧
惑犯斗宿。甲辰，太白〈志作太阴〉犯斗宿。丁未，太阴犯垒壁
阵。己酉，太阴犯垒壁阵。辛亥，太阴犯轩辕。十月庚午，
太白昼见。丙子，太阴犯垒壁阵。壬午，太阴犯昴宿。丁
亥，太白昼见，太阴犯鬼宿。庚寅，太白昼见。辛卯，亦如
之。丙申，复如之。十一月丁酉，太白经天。戊戌，太白犯
亢宿。己亥，太白经天。壬寅，太阴犯荧惑。癸卯，太阴犯
垒壁阵。丁未，填星犯键闭。辛亥，太阴犯五车。甲寅，太
白〈志作太阴〉犯鬼宿。丙辰，太阴犯轩辕。丁巳，太白经天，太
阴犯太微垣。戊午，太白经天。癸亥，太白经天。甲子、乙
丑，复如之。“十二月己巳，岁星退犯天樽，填星犯罚星。
甲戌，荧惑犯垒壁阵，太白犯东咸。”　按《天文志》，“三年
五月丁卯，彗星见，测在昴五度。八月庚午，彗星不见。
其星自五月丁卯始见，戊辰往西南行，日益渐速。至
六月辛未”，芒彗愈长，约二尺馀。丁丑，扫上丞。己卯，光
芒愈甚，约长三尺馀，入圜卫。壬午，扫华盖、杠星。乙酉，
扫钩陈大星及天皇大帝。丙戌，贯四辅，经枢、心。甲午，
出圜卫。丁酉，出紫微垣。戊戌，犯贯索，扫《天纪》。七月庚
子，扫河间。癸卯，经郑、晋，入天市垣。丙午，扫列肆。己酉，
太阴光盛，微辨。芒彗出天市垣，扫梁星，至辛酉，光芒
微小，瞻在房宿键闭之上，罚星中星正西难测，日渐
南行，至是凡六十有三日，自昴至房，凡历一十五宿
而灭。

至元四年，星变。

按《元史顺帝本纪》：“四年正月癸卯，太白犯建星。甲辰，
复如之。丙午，太白。”〈志作太阴〉犯“五车。”辛亥，太阴犯轩辕。己
未，填星犯东咸。庚申，太阴入南斗，太白犯牛宿。二月
戊寅，太阴犯轩辕。己卯，太阴犯灵台。三月戊申，填星
退犯东咸。六月辛巳，填星退犯键闭。闰八月己亥，填
星犯罚星，太阴犯斗宿。庚戌，太阴犯斗。〈志作昴〉宿。乙卯，
太阴犯鬼宿。九月丙寅，太阴犯斗宿。戊辰，太白犯东
咸。癸酉，奔星如杯大，色白，起自右旗之下，西南行，没
于近浊。甲申，太阴犯轩辕。乙酉，太阴犯灵台。庚寅，太
白犯斗宿。十月辛亥，太阴犯酒旗。十一月辛未，荧惑
犯氐宿。丁丑，太阴犯鬼宿。戊寅，太白犯垒壁阵。十二
月庚子，荧惑犯房宿。癸卯，太白经天。己酉，复如之。庚
戌，太白经天。辛亥，复如之。壬子，荧惑犯东咸。乙卯，太
白犯外屏，太阴犯斗宿。丙辰，太白经天。

至元五年，星变。

按《元史顺帝本纪》，“至元五年正月庚午，太阴犯井宿。
乙亥，荧惑犯天江。二月甲午，太阴犯昴宿。壬寅，太阴
犯灵台。四月壬寅，太阴犯日星及房宿。五月庚午，太
阴犯心宿。壬申，太白犯斗宿。丙子，太阴犯昴宿。”〈志作毕宿
右股西第三星〉六月甲辰，荧惑退入南斗。七月辛酉、壬戌，荧
惑犯南斗。甲子，荧惑犯南斗，太阴犯房宿。甲戌，太白
经天。八月己丑，太白复经天。庚寅，太白昼天。辛卯，太
白复经天。甲午，太阴犯斗宿。丁酉，太白犯轩辕。戊戌、
己亥，太白经天。壬寅至甲辰，太白复经天。乙巳，太阴
犯昴宿。九月戊午，太白经天。己未，太白复经天。十月
己亥，荧惑犯垒壁阵。十一月丁巳，荧惑犯垒壁阵。十二月甲午，太阴犯昴宿。癸酉，荧惑犯外屏。　按《天文
志》：“五年七月甲戌，太白经天。乙亥、丙子亦如之。”
至元六年，星变。

按《元史顺帝本纪》，“六年正月丁卯，太阴犯鬼宿。乙亥，
太阴犯房宿。二月己丑，太阴犯昴宿。丙申，太阴犯太
微垣。癸卯，太阴犯心宿。丁未，太阴犯罗堰。戊申，荧惑
犯月星。己酉，彗星如房星大，色白，状如粉絮，尾迹约
长五寸馀，彗指西南，渐往西北行。三月癸亥，太阴犯
轩辕。庚午，太阴犯房宿。壬申，太阴犯南斗。戊寅，太白”
犯月星。辛巳，彗星见。自二月己酉至三月庚辰，凡三
十二日。四月乙巳，太阴犯云雨西北星。五月丁卯，太
阴犯斗宿。六月癸卯，太白昼见。己酉，太白复昼见。辛
亥，太白昼见，夜犯岁星。七月甲寅，太白昼见。丁巳，太
白复昼见。庚申，太阴犯心宿。壬戌至癸亥，太白昼见。
甲子，太阴犯罗堰。乙丑至丙寅，太白复昼见。癸酉，太
白昼见。九月辛酉，太白。〈志作太阴〉“犯虚梁。”丁卯，太阴犯昴
宿。荧惑犯岁星。甲戌，太阴犯轩辕。十月丁酉，太白入
南斗。己亥，太白犯斗宿。十一月乙卯，太阴犯虚梁。戊
午，荧惑犯氐宿。甲子，〈志作丙寅〉辰星犯东咸。戊寅，辰星犯
天江。十二月癸未，太阴犯虚梁。乙酉，太阴犯《土公》。丁
亥，荧惑犯钩钤。乙未，荧惑犯东咸。戊戌，太阴犯明堂。

按《天文志》：“六年二月己酉，彗星测在房七度太阴。”

犯虚梁南第二星。三月丙子，太阴犯《虚梁》南第一星。
四月辛未，太阴犯虚梁西第二星。六月辛亥，太白、岁
星皆犯右执法。

### 至正元年星变

按《元史顺帝本纪》，“至正元年正月甲寅，荧惑犯天江。
庚申，天阴犯井宿。辛未，太阴犯心宿。癸酉，太阴犯斗
宿。甲戌，太白昼见。二月己卯，太白昼见。庚辰，太白复
昼见。丙戌，太白昼见。癸巳，太阴犯明堂。六月庚午，太
阴犯井宿。七月乙酉，太阴犯填星。庚寅，太阴犯云雨。
九月庚辰，太阴犯建星。壬辰，太阴犯钺星，又犯井宿。”
十月乙卯，岁星犯氐宿。丁巳，太阴犯月星。十一月己
亥，太阴犯东井。〈志作东咸南第一星〉庚子，太阴犯天江。十二月
丁巳，太白犯垒壁阵。　按《天文志》，“至正元年正月甲
戌，太白昼见。乙亥、丙子、丁丑皆如之。三月癸酉，太阴
犯云雨西北星。”

至正二年，星变。

按《元史顺帝本纪》，“二年正月戊子，太阴犯明堂。甲午，
荧惑犯月星。三月戊子，太阴犯房宿。四月庚申，太阴
犯罗堰。五月甲申，太白经天。七月乙未，太阴掩太白。
丁酉，太白昼见。八月丙午，太白昼见。九月丁丑，太阴
犯罗堰。戊子，太阴犯井宿。十月癸卯，太阴犯建星。甲
寅，太阴犯天关。十一月辛卯，岁星、荧惑、太白聚于尾”
宿。

至正三年，星变。

按《元史顺帝本纪》：“三年二月甲辰，太阴犯井宿，填星
犯牛宿，荧惑犯罗堰。乙卯，太阴犯氐宿。三月壬午，太
阴犯氐宿。七月庚辰，太白犯右执法。”

至正四年，星变。

按《元史顺帝本纪》：“四年十二月壬戌，太阴犯外屏。
至正七年，星变。”

按《元史顺帝本纪》：“七年七月丙辰，太阴犯垒壁阵。十
一月庚戌，太阴犯天廪。”

至正八年，星变。

按《元史顺帝本纪》，“八年二月庚辰，太阴犯轩辕。癸未，
太阴犯平道。三月丙辰，太阴犯建星。八月丙子，太阴
犯垒壁阵。九月己未，太阴犯灵台。”

至正九年，星变。

按《元史顺帝本纪》：“九年正月庚戌，太白犯建星。辛亥，
太白。”〈志作太阴〉犯“平道。”二月甲申，太阴犯建星。三月己亥，
太白犯垒壁阵。七月丙午，太阴犯垒壁阵。癸丑，太阴
犯天关。九月丙戌，荧惑犯灵台。十一月戊辰，太阴犯
毕宿。庚辰，太白犯垒壁阵。

至正十年，星变。

按《元史顺帝本纪》，“十年正月壬申，太阴犯荧惑。甲戌，
陨石棣州，色黑，中微有金星。先有声，自西北来，至州
北二十里乃陨。二月辛丑，太阴犯平道。甲辰，太阴犯
键闭。三月己卯，荧惑犯太微垣。四月丙午，太白犯鬼
宿。六月壬子，星大如月，入北斗，震声若雷，三日复还。
七月辛酉，太阴犯房宿。辛未，太白昼见。丁丑，太白复”
昼见。九月癸丑朔，太白昼见。壬戌，荧惑犯天江。十月
癸巳，岁星犯轩辕。丙申，太阴犯昴宿。十一月戊辰，太
阴犯鬼宿。是月，三星陨于耀州，化为石，如斧形，削之
有屑，击之有声。十二月乙未，太阴犯鬼宿。　按《五行
志》，“十年正月甲戌，棣州白昼空中有声，自西北而来，
距州二十里，陨于地，化为石，其色黑，微有金星散布
其上，有司以进，遂藏之司天监。十一月冬至夜，陕西
耀州有星坠于西原，光耀烛地，声如雷鸣者三，化为
石，形如斧，一面如铁，一面如锡，削之有屑，击之有声。”
至正十一年星变按《元史顺帝本纪》，“十一年正月丙辰，辰星犯牛宿。丁
卯，兰阳县有红星大如斗，自东南坠西北，其声如雷。”
二月庚寅，太阴犯鬼宿。乙未，太阴犯太微。丁酉，太阴
犯亢宿。三月丁卯，太阴犯东咸。戊辰，太阴犯天江。七
月己未，太阴犯斗宿。壬戌，太阴犯右执法。己巳，太白
犯左执法，荧惑入鬼宿。八月乙酉，太阴犯天江。九月
乙卯，辰星犯左执法。丁巳，太白犯房宿。戊辰，太阴犯
鬼宿。十月戊寅，荧惑犯太微垣。辛巳，太阴犯斗宿。乙
酉，太白犯斗宿。己丑，太白昼见。荧惑犯岁星。辛卯，太
白犯斗宿。癸巳，岁星犯右执法。丙午，荧惑犯左执法。
十一月癸丑，有星孛于娄宿。甲寅，孛星见于胃宿。乙
卯、丙辰，亦如之。丁巳，太阴犯填星，孛星微见于毕宿。
十二月丙子朔，太白昼见。丁丑，太白经天。庚辰，太白
经天。是夜，犯垒壁阵。甲申，太阴犯填星。丙戌，太白复
经天。是夜，复犯垒壁阵。辛卯，太白经天。壬辰，复如之。
丁酉，太白昼见，太阴犯荧惑。庚子，太白经天，辰星犯
天江。辛丑，太白经天。壬寅，太白昼见。　按《天文志》，“十
一年七月甲子，太阴犯垒壁阵东方第一星。十一月
辛亥，孛星见于奎宿。丙辰，孛星现于昴宿。丁卯，太白
昼见。庚午，岁”星昼见。十二月辛卯，太白经天。甲午，复
如之。

至正十二年，星变。

按《元史顺帝本纪》：“十二年正月乙丑，太阴犯荧惑。乙
巳，岁星犯右执法。二月庚寅，太阴犯太微垣，癸巳，太
阴犯氐宿。三月戊午，太阴犯进贤。壬戌，太阴犯东咸。
戊辰，太白昼见。五月癸酉朔，太白犯填星。六月辛亥，
太白犯井宿。七月丁酉，辰星犯灵台。八月丁卯，太白
犯岁星。九月壬辰，太阴犯轩辕。十月戊午，太阴犯鬼”
宿。甲子，太阴犯岁星。乙丑，太阴犯亢宿。十一月庚寅，
太阴犯太微垣。

至正十三年，星变。

按《元史顺帝本纪》：“十三年正月乙酉，太阴犯太微垣。
戊戌，荧惑、太白、辰星聚于奎宿。二月己酉，太阴犯轩
辕。庚戌，太白犯荧惑。壬子，太阴犯太微垣。四月辛丑，
太白犯井宿。辛亥，太阴犯房宿。五月乙亥，太阴犯岁
星。七月戊辰，太白昼见。九月庚寅，太阴犯荧惑。壬辰，
太白经天，荧惑犯左执法。庚子，太白经天。十月甲辰”，
岁星犯氐宿。癸亥，太白犯亢宿。十一月壬申，太阴犯
垒壁阵。十二月丁酉，太白犯东咸。庚子，荧惑入氐宿。
丁巳，太阴犯心宿。

至正十四年，星变。

按《元史顺帝本纪》：“十四年正月乙丑，荧惑犯岁星。丁
卯，太白犯建星。癸酉，荧惑犯房宿。二月戊午，太白犯
垒壁阵。六月甲辰，太阴入斗宿。七月乙丑，太阴犯角
宿。壬午，太阴犯昴宿。十月壬子，太阴犯太微垣。十一
月丙子，太阴犯鬼宿。十二月己亥，太阴掩昴宿。”
至正十五年星变。

按《元史顺帝本纪》：“十五年正月戊辰，太阴犯五车。辛
未，太阴犯鬼宿。闰正月丙午。”〈志作丁未〉太阴犯心宿。丙辰，
太白经天。三月庚寅，太阴犯五车。丙申，太阴犯房宿。
癸丑，太白经天。六月癸亥，太白经天。八月戊寅，太白
经天。九月己丑，太白犯太微垣。十月己未，太阴犯垒
壁阵。癸酉，太阴犯轩辕。十一月甲申。〈志作乙酉〉荧惑犯氐
宿。庚寅，填星退犯井宿。己亥，太阴犯鬼宿。十二月壬
子朔。〈志作癸丑〉荧惑犯房宿。　按《天文志》，“十五年九月乙
丑，太白昼见，庚寅，太白昼见。”

至正十六年，星变。

按《元史顺帝本纪》，“十六年正月己丑，太阴犯昴宿。五
月壬辰，太白犯鬼宿。癸巳，亦如之。甲午，太阴入斗宿。
丁酉，太阴犯垒壁阵。七月丁酉，太阴犯垒壁阵。八月
丁卯，太阴犯昴宿。甲戌，彗星见张宿，色青白。彗指西
南，长尺馀，至十二月戊午始灭。冬十月丁未，大名路
有星如火，从东南流，芒尾如曳篲，堕地有声，火焰蓬
勃，久之乃息，化为石，青黑色，光莹，形如狗头，其断处
如新割者，命藏于库。”壬辰，太阴犯井宿。十一月丁亥，
流星如酒杯，色青白，尾迹约长五尺馀，光明烛地，起
自东北，东南行，没于近浊，有声如雷。壬辰，太阴犯井
宿。　按《天文志》十六年四月癸亥，荧惑犯垒壁阵西
方第四星。八月甲戌，彗星见于正东，如轩辕左角大，
色青白。彗指西南，约长尺馀，测在张宿十七度一十
分，至十月戊午灭迹，西北行四十馀日。　又按《志》，冬
十一月，大名路大名县有星如火，自东南流，尾如曳
篲，坠入于地，化为石，青黑光莹，状如狗头，其断处类
新割者。有司以进，太史验视，云“天狗也。”命藏于库。
至正十七年，星变。

按《元史顺帝本纪》：“十七年二月癸丑，太阴犯五车。三
月甲申，太阴犯鬼宿。壬辰，岁星犯垒壁阵。七月癸未，
太白犯鬼宿。甲申，太阴犯斗宿。丁亥，填星犯鬼宿。八
月癸卯，填星犯鬼宿，太白犯轩辕。己酉，岁星犯垒壁
阵西方第六星。甲子，太阴犯五车。闰九月癸卯，有飞

惑犯氐宿。甲申，太阴掩昴宿。十二月庚午，荧惑犯天
江。戊寅，太白犯岁星。甲申，太阴犯鬼宿。丁亥，岁星犯
垒壁阵。庚寅，太白犯垒壁阵。〈志作庚辰在甲申前〉癸巳，太阴犯
心宿。己亥，流星如金星大，尾约长三尺馀，起自太阴，
近东而没，化为青白气。

至正十八年，星变。

按《元史顺帝本纪》：“十八年正月辛丑，填星犯鬼宿。丙
午，太阴犯昴宿。二月乙亥，填星犯鬼宿。四月辛卯，太
白犯鬼。五月壬寅，太白犯填星。壬子丁未，太阴犯斗。
戊申，太白昼见。八月壬申，太阴掩心；甲申，掩昴。十月
己卯、十一月丙午，太阴犯昴，太白犯房。辛酉，太阴掩
心。十二月戊寅、癸未，太白经天。戊子，太阴犯房。”　按
《天文志》：“十八年三月丁卯，太白在井，失行于北。荧惑
犯垒壁阵。”“十二月戊寅、癸未，太白生黑芒。”

至正十九年，星变。

按《元史顺帝本纪》，“十九年正月辛丑，太阴犯昴。癸丑，
流星如酒杯大，有声如雷。三月庚戌，太阴犯房。五月
丙申，荧惑犯鬼。丙午，太阴犯天江。丁未，犯斗。七月丁
酉，太白犯上将。甲辰，犯右执法。己酉，犯左执法。九月
甲寅，犯天江。十月壬申，犯斗。辛巳，流星大如桃。十二
月戊辰，太白犯垒壁阵。”　按《五行志》：十九年四月己
丑，建宁路瓯宁县有星坠于营前，其声如雷。

至正二十年，星变。

按《元史顺帝本纪》：“二十年己亥，太阴犯井。三月，彗星
见。四月丁卯，太阴犯明堂。癸酉，犯东咸。五月乙亥，流
星大如桃。六月癸巳，太白犯井。戊戌，太阴犯建星。七
月乙丑，犯井宿。戊戌，犯建星。八月辛卯，犯天江。壬辰，
填星犯太微。甲辰，太阴犯井。”

至正二十一年，星变。

按《元史顺帝本纪》：“二十一年春正月庚申，太阴犯岁
星。二月癸未朔，填星退犯太微垣。壬寅，太阴犯天江。
三月丙辰，犯井。庚辰，荧惑犯鬼宿。五月壬戌，太阴犯
房。癸酉，太白犯轩辕。甲戌，荧惑犯太白。六月乙未，荧
惑、岁星、太白聚于翼。戊戌，太阴犯云雨。甲辰，太白昼
见。十一月庚戌，太阴犯建星。癸亥，犯井。壬申，犯氐。”
至正二十二年，星变。

按《元史顺帝本纪》：“二十二年正月戊申，太白犯建星。
乙卯，填星犯左执法。二月己卯，太白犯垒壁阵。乙酉，
彗星见于危。丁酉，彗星犯离宫。三月戊申，彗星不见
星形，有白气扫大角。壬子，彗星行过太阳前，无芒，在
昴，至戊午灭。四月丙子，长星见虚危，四十馀日灭。丁
亥，荧惑离太阳三十九度，当出不出。五月辛酉，太阴”
犯建星。六月辛巳，彗星见紫微垣。戊子，彗星扫上宰。
七月乙卯，彗星灭迹。丙辰，荧惑见西方，成白气，移时
乃灭。八月癸巳，太白。〈志作太阴〉犯毕宿。九月丁未，太白犯
亢宿。己酉，太阴犯斗宿。丁亥，岁星犯轩辕。丙寅，荧惑
犯鬼宿。己巳，有流星如酒杯，色青白，光明烛地。荧惑
犯鬼宿积尸气。十月己卯，太阴犯牛宿。丁亥，辰星犯
亢宿。戊子，太阴犯毕宿。十二月壬辰，太阴犯角宿。
至正二十三年星变。

按《元史顺帝本纪》，“二十三年正月庚戌，岁星犯轩辕。
二月戊戌，太白昼见。庚子，亦如之。三月辛丑朔，彗星
见东方，经月乃灭。丙辰，太白犯氐宿。四月辛丑，荧惑
犯岁星。庚申，岁星犯轩辕。五月壬午，太白昼见。甲午，
亦如之。乙未，荧惑犯右执法。六月庚戌，星陨于济南。
乙卯，太白犯井宿。壬戌，太白昼见，夜犯井宿。七月乙”
酉，太白昼见，有星坠于庆元路西北，声如雷，光芒数
十丈，久之乃灭。八月壬寅，太白犯轩辕。乙巳，太阴犯
建星。丁未，太白犯轩辕。己酉，太白昼见。丙辰，太阴犯
毕宿。己未，太白昼见。辛酉，太白犯岁星。乙丑，太白犯
右执法。九月辛未，太白犯左执法。乙亥，岁星犯右执
法。丁丑，辰星犯填星。丁亥，太白犯填星，辰星犯亢宿。
“十月癸卯，太白犯氐宿。戊午，太白犯房宿。”“十一月癸
未，太阴犯轩辕，岁星犯左执法。”　按《天文志》：“二十三
年七月乙酉，太白昼见。丙戌辛卯皆如之。八月己酉，
太白昼见。壬子亦如之。”　按《五行志》：“二十三年六月
庚戌，益都临胊县龙山有星坠入于地，掘之深五尺，
得石如砖，褐色。上有星如”银，破碎不完。

至正二十四年，星变。

按《元史顺帝本纪》：“二十四年正月戊寅，太白犯轩辕。
二月壬子，岁星犯左执法。癸丑，太阴犯西咸池。四月
乙未，太阴犯西咸池。癸丑，太白犯井宿。甲戌，太白犯
鬼宿。乙亥，又犯积尸气，岁星犯左执法。六月癸卯，三
星昼见，白气横突其中。甲辰，河南府有大星，夜见南
方，光如昼。丁未，大星陨，照夜如昼，及旦，黑气晦暗如”
夜。丁巳，太白犯右执法。秋七月癸亥，太白与岁星合
于翼宿。甲子，岁星犯左执法。八月，荧惑犯鬼宿。九月
乙丑，太白昼见。甲申，太阴犯轩辕。冬十月丙午，太阴
犯毕宿。己酉，太阴犯井宿。十二月乙卯，太阴犯太白。

按：《天文志》：“二十四年正月癸酉，太阴犯毕宿大星。”

九日东行，入右掖门，犯右执法。出端门。留守三十馀
日，犯左执法。”今逆行入端门，西出右掖门，又犯右执
法。太阴犯西咸南第一星。四月丁未，太阴犯西咸南
第一星。癸丑，太白入犯井宿东扇北第一星。五月甲
戌，太白犯鬼宿西北星。乙亥，又犯积尸气。岁星入犯
右执法。六月丁巳，太白犯右执法。七月癸亥，太白与
岁星相合于翼宿，二星相去八寸馀。甲子，岁星犯左
执法。八月丁未，荧惑入犯鬼宿积尸气。九月乙丑，太
白昼见。甲申，太阴犯轩辕右角。戊子，荧惑入犯轩辕
大星。十月丙午，太阴犯毕宿大星。己酉，太阴犯井宿
东扇南第一星。丙辰，太白犯斗宿西第二星。十二月
乙卯。太阴犯太白　按《五行志》。“二十四年六月癸卯。
冀宁路保德州三星昼见。有白气横突其中。”

至正二十五年，星变。

按《元史顺帝本纪》：“二十五年正月丙寅。”〈志作丁卯〉太白昼
见。戊辰，亦如之。甲戌，太白犯建星。二月丙午，太阴犯
填星。三月戊辰，太白犯垒壁阵。四月壬子，荧惑犯灵
台。五月辛酉，荧惑犯太微垣。七月丁丑，填星、岁星、荧
惑聚于角、亢，太阴犯毕宿。己卯，太阴犯毕宿。八月乙
未，太阴犯建星。己亥，太白〈志作太阴〉“犯垒壁阵。”九月丁丑，
太阴犯井宿。十月辛卯，荧惑犯天江。己酉，荧惑犯斗
宿，太阴犯右执法。庚戌，太阴犯太微垣。闰十月戊辰，
太白、辰星、荧惑聚于斗宿，太阴犯毕宿。壬申，太白犯
辰星。十一月己丑，太白犯荧惑，太阴犯垒壁阵。丙申，
太阴犯毕宿。癸卯，太阴犯太微垣。十二月癸亥，太阴
犯毕宿。庚午，岁星掩房宿。辛未，太阴犯右执法。　按
《天文志》，“二十五年正月，太阴犯毕宿右股东第四星。
五月辛酉，流星如酒杯大，色青白，光明烛地，起自房
宿之侧，缓缓西行，没于太微垣右执法之下。十二月
丙辰，太阴犯太白。”

按《明外史明玉珍传》：“玉珍僭即皇帝位于重庆，国号
大夏。是岁元至正二十二年也。越三年冬，蜀中星陨
如雨。明年春，玉珍病革，遂卒，凡立五年。”

至正二十六年，星变。

按《元史顺帝本纪》，“二十六年秋七月辛巳。大星如斗。
自西南而落。甲午，太白经天。丙午，太白经天。”“九月辛
丑，孛星见东北方”　按《天文志》：“二十六年正月戊戌，
太阴犯太微西垣上将。辛丑，太阴犯亢宿距星。二月
戊午，太阴犯毕宿大星。丁丑，岁星退行。犯房宿北第
一星。岁星守钩钤。三月甲午，太阴犯左执法。四月己
未”，太阴犯轩辕大星。乙丑，太阴犯西咸西第一星。丙
子，太白入犯鬼宿积尸气。六月癸酉，流星如酒杯大，
色青白，尾迹约长尺馀，起自心宿之侧，东南行，光明
烛地，没于近浊。七月丁酉，荧惑犯鬼宿积尸气。甲辰，
太白昼见。丙午、丁未、戊申，皆如之。八月辛亥，太白昼
见。己未，太阴掩牛宿南三星。庚午，岁星犯钩钤。乙亥，
太阴掩轩辕大星。九月壬辰，太白犯太微垣右执法。
庚子，孛星见于紫微垣北斗权星之侧，色如粉絮，约
斗大，往东南行，过犯天棓星。辛丑，孛星测在尾十八
度五十分。壬寅，孛星测在女二度五十分。癸卯，孛星
测在女九度九十分。甲辰，孛星测在虚初度八十分，
太阴犯太微西垣上将。乙巳，孛星出紫微垣北斗权
星、玉衡之间，在于轸宿东南行，过犯天棓，经渐台辇
道，去虚宿、垒壁阵西方，星始消灭焉。丙午，荧惑犯太
微西垣上将。十一月乙酉，太白犯填星。丁亥，太白犯
房宿北第一星。戊子，荧惑犯太微东垣上相，太白犯
键闭。己丑，流星如酒杯大，分为三星，紧相随，前星色
青明，后“二星色赤，尾迹约长二丈馀，起自东北，缓缓
往西南行，没于近浊。”庚寅，太阴犯毕宿右股北第四
星。丙申，太白、岁星、辰星聚于尾宿。庚子，太阴犯太微
东垣上相。辛丑，填星犯房宿北第一星。甲辰，太白犯
岁星。十二月戊子，太阴犯毕宿大星。庚申，太阴犯井
宿西扇北第二星。乙丑，太阴犯轩辕左角。丙寅，太阴
犯太微西垣上将。辛未，太阴犯西咸西第一星。甲戌，
太阴犯建星西第三星。

至正二十七年，星变。

按《元史顺帝本纪》，“二十七年秋七月丁酉，绛州星陨。
光耀如昼。”　按《天文志》：“二十七年正月癸巳，太阴犯
太微西垣上将。二月乙卯，太阴犯井宿西扇北第二
星。三月辛巳，填星退犯键闭星。四月丙寅，太阴犯垒
壁阵西方第四星。六月乙卯，太阴犯氐宿东北星。辛
未，太阴犯井宿西扇北第二星。七月壬辰，荧惑犯氐
宿”东南星。丙申，太阴犯毕宿大星。己亥，太阴犯井宿
东扇南第二星。八月庚戌，荧惑犯房宿北第二星。癸
丑，太阴犯建星西第二星。九月丁丑，填星犯房宿北
第一星，荧惑犯天江南第二星。乙酉，太阴犯垒壁阵
东方第六星。辛卯，填星犯键闭，太阴犯毕大星。癸巳，
太阴犯井宿西扇北第二星。丁酉，荧惑犯斗宿西第
二星。十月戊午，太阴犯毕宿右股西第二星。辛酉，太
阴犯井宿东扇南第三星。癸亥，太阴犯鬼宿西南星丁卯，岁星、太白、荧惑聚于斗宿。十一月戊寅，太白昼
见。庚辰，太阴犯垒壁阵东方南东第一星。

至正二十八年，星变。

按《元史顺帝本纪》：“二十八年正月庚寅，彗星见于昴、
毕之间。三月庚寅，彗星见于西北。是月有星流于东
北，众小星随之，其声大震。